ऑल दैट ब्रीथ्स
ऑल दैट ब्रीथ्स शौनक सेन द्वारा निर्देशित 2022 की एक डॉक्यूमेंट्री फिल्म है। इसका निर्माण राइज फिल्म्स के बैनर तले शौनक सेन, अमन मान और टेडी लीफर द्वारा किया गया है। यह फिल्म मोहम्मद सऊद और नदीम शहजाद नामक भाइयों की कहानी पर आधारित है जो भारत में घायल पक्षियों को बचाते हैं और उनका इलाज करते हैं। 22 जनवरी 2022 को फिल्म का विश्व प्रीमियर 2022 सनडांस फिल्म फेस्टिवल में हुआ जहां इस फ़िल्म ने विश्व सिनेमा डॉक्यूमेंट्री प्रतियोगिता में ग्रैंड जूरी पुरस्कार जीता। इसे कान फ़िल्मोत्सव के विशेष स्क्रीनिंग सेक्शन में भी प्रदर्शित किया गया जहाँ इसने गोल्डन आई पुरस्कार जीता। बाद में इसे एकेडमी अवार्ड फॉर बेस्ट डॉक्यूमेंट्री फीचर फ़िल्म के लिए नामांकित किया गया।